Klijenta ġewwa l-Belt Valletta xtaqet taqsam magħna b'mod anonimu xena li rat quddiemha. Xena li bidlitilha l-mod kif tirraġuna. Il-persuna kienet waħda minn dawk li ġieli semgħet min iwaħħal fiż-żagħżagħ bħala parti kbira mit-tort għas-sitwazzjoni li ġejna fiha bil-pandemija. Tgħid li tisma' ħafna nies li jgħidu li ż-żgħażagħ bla rispett u li huma kaġun tan-nies li qed jibqgħu jimirdu. "Ikkonfermajt kemm hi tassew bla sens u bla sugu li persuna tipponta subgħajjha minħabba s-sitwazzjoni tal-Covid-19… Din mhix kwistjoni ta' min hu t-tort, iżda ta' x'għandu jsir." Il-persuna kienet qed tieħu l-kafe ġo ħanut partikolari l-Belt Valletta, u lemħet grupp ta' 5 ġuvintur u tfajliet għaddejjin. Mid-dehra uħud minnhom kellhom l-maskra ftit imniżżla, waqt li kienu bil-qiegħda fuq taraġ li kien hemm fl-istess triq. "Ġo qalbi bdejt naħseb f'kemm in-nies jgħidu li żgħażagħ bħal dawn bla rispett, hekk kif rajthom bil-maskra mniżżla. Jien qatt ma ppuntajt subgħajja, iżda kellha tkun anzjana għaddejja minn quddiem dan il-grupp, li ġiegħelitni naħseb li ma tistax tiġġeneralizza." Jidher li l-anzjana għaddiet bil-pass tagħha minn quddiem il-grupp żgħażugħ, fejn kienet bla maskra. Malli rawha, il-grupp kien pront tella' l-maskra. "Malli rawha riesqa lejhom tellgħu il-maskra minnufih, minkejja l-fatt li l-anzjana stess ma kellhiex maskra. Għalija dan kien ġest li baqa' ttimbrat f'moħħi." Tassew li fadal żgħażagħ responsabbli u huwa żball kbir li wieħed jiġġudika ġenerazzjoni waħda biss. Minflok ninħlew nużaw il-pandemija biex niġġudikaw, hemm bżonn nibqgħu nieħdu ħsieb xulxin b'mod kollettiv. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Bir-Ritratti: Ħafna Qed Isostnu Li Lbieraħ Dehret Xbieha Tal-Madonna! - X'Taħseb Int? Sarah Zerafa U L-Maħbub Tagħha David B'Pass Ieħor 'Il Quddiem Fir-Relazzjoni Tagħhom – Araw X'Ħabbru "Prezzjuż Tiegħi, Lanqas Il-Mewt Ma Tista' Tkisser Ir-Rabta Li Kellna" - Il-Partner Ta' Joseph Farrugia "Ma Nistax Nemmen Kif Ħallejtna Daqshekk Malajr" - Ħafna Jesprimu Sogħba Għall-Mewta Ta' Joseph Farrugia